ছাত্ৰ-ছাত্ৰীৰ ব্যাপক প্ৰতিবাদৰ পিছত সকলো স্নাতকোত্তৰ ছেমিষ্টাৰ পৰীক্ষা আৰু ইণ্টিগ্ৰেটেড এম কম পৰীক্ষা অনিৰ্দিষ্ট কাললৈ পিছুৱাই দিছে গুৱাহাটী বিশ্ববিদ্যালয়ে।
বিশ্ববিদ্যালয়ৰ দ্বাৰা জাৰি কৰা এখন জাননীৰ জৰিয়তে পৰীক্ষাৰ নিৰ্ধাৰিত তাৰিখ পিছত প্ৰকাশ কৰা হ'ব বুলি উল্লেখ কৰা হৈছে।
উল্লেখ্য যে পূৰ্বৰ সময়সূচী অনুসৰি ২৯ জানুৱাৰীৰ পৰা বিশ্ববিদ্যালয়ৰ স্নাতকোত্তৰ ছেমিষ্টাৰ পৰীক্ষা আৰু ইণ্টিগ্ৰেটেড এম কম অনুষ্ঠিত হোৱাৰ কথা আছিল।
কিন্তু এই সময়সূচীৰ বিৰুদ্ধে শিক্ষাৰ্থীসকলে অসন্তুষ্টি প্ৰকাশ কৰে আৰু বিশ্ববিদ্যালয় চৌহদত প্ৰতিবাদী কাৰ্যসূচী গ্ৰহণ কৰে।
শিক্ষাৰ্থীসকল অভিযোগ কৰে যে বিশ্ববিদ্যালয়ৰ শ্ৰেণীসমূহ পুনৰ আৰম্ভ হোৱা মাত্ৰ তিনি মাহ হৈছে আৰু পাঠ্যক্ৰম অসম্পূৰ্ণ হৈ থকাৰ বাবে পৰীক্ষা অনুষ্ঠিত কৰাটো যুক্তিসঙ্গত নহয়।
তদুপৰি বিশ্ববিদ্যালয়ৰ বিভাগসমূহত ক'ভিদ সংক্ৰমণ বৃদ্ধি পোৱাৰ বাবে পৰীক্ষা অনুষ্ঠিত কৰাটো উচিত নহয় বুলিও দাবী কৰে শিক্ষাৰ্থীসকলে।
এই প্ৰতিবাদৰ পিছত বিশ্ববিদ্যালয় কৰ্তৃপক্ষই পৰৱৰ্তী জাননী নোপোৱালৈকে পৰীক্ষা স্থগিত ৰখাৰ সিদ্ধান্ত গ্ৰহণ কৰে।
বিশ্বকাপত অংশগ্ৰহণ কৰা দেশৰ ফুটবলাৰসকলৰ পৰিয়ালক ভাবুকি দিছে ইৰানে!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
